**Informationsbrev vedr. sponsorstævne 2017**

Sponsorstævnet afholdes lørdag den **16. september 2017** i Pilehaveskolens Svømmehal, Horsbred 197, 2625 Vallensbæk

*Hvis du tidligere har deltaget ved sponsorstævnet kan du gå direkte til programmet.*

Moderklubberne i VAT CPH afholder én gang om året et stævne hvor de enkelte hold i klubberne, samt i VAT CPH svømmer så langt de kan på 1 time. Svømmerne fordeles på 6 baner og det er vigtigt at svømmeren har spist og drukket godt inden timen, samt at de har noget energi med til at indtage undervejs i svømningen. Ved hver bane sidder der en banetæller, som noterer hvor langt hver svømmer får svømmet på den time.

Formålet med sponsorstævnet er at ”indsvømme” (indsamle) så mange penge som muligt til svømmeren og moderklubben ved at tegne sponsorkontrakter (se øvrige dokumenter) med firmaer, familie eller dem der har lyst til at støtte svømmeren og moderklubben (regler for tildeling fås i moderklubben).

Efter timen udarbejder moderklubben et diplom (med billede) og en faktura (på det beløb som sponsoren skal indbetale) til sponsoren, som efterfølgende bliver fremsendt til sponsoren.

Pengene kan efter indbetaling (indsættes på sponsorkonto i moderklubben) anvendes af svømmeren til betaling for træningslejre, tøj etc.

Jo flere kontrakter den enkelte svømmer skaffer jo større indtægt til svømmeren og moderklubben.

Når alle klubber og VAT CPH har svømmet afholdes sponsorfesten hvor alle svømmere, trænere, forældre, bedsteforældre, bestyrelser eller andre som ønsker at deltage er velkomne. Ved sponsorfesten serveres der mad (billet købes) og der kan købes drikkevarer til fornuftige penge.

Der afholdes amerikansk lotteri gennem hele dagen og præmierne er de sponsorgaver som svømmerne får hos mulige sponsorer eller virksomheder som ønsker at støtte svømmeren og VAT CPH – få gerne familie, venner eller andre til at give gaver til sponsorstævnet. De indsamlede penge fra det amerikanske lotteri går ubeskåret til VATCPH.

I løbet af aftenen hædres sæsonens danske mestre, EM, VM deltagere på behørigt vis.

##### Håber I har lyst til at støtte op om arrangementet som er en fast tradition i VAT CPH

**Informationsbrev vedr. sponsorstævne 2016 - fortsat**

Sponsorstævnet afholdes lørdag den **16. september 2017** i Pilehaveskolens Svømmehal, Horsbred 197, 2625 Vallensbæk

##### PROGRAM:

10:00 – 11.00 1. Sponsor Heat – AIF

11:10- 12:10 2. Sponsor Heat – VI39

12:20 - 13:20 3. Sponsor Heat – STT

13:30 – 14:30 4. Sponsor Heat – VAT CPH 2

14:40 – 15:40 5. Sponsor Heat - VAT CPH E samt MK31 K1

15:50 – 16:50 6. Sponsor Heat – MK31 K2 samt T/aspiranthold

18:00 - 22:00 Sponsorfest for dig og hele familien

Sponsorfesten afholdes i festsalen v/Pilehaveskolens Svømmehal (lige ved siden af svømmehallen)

**Til dette brev hører der forskellige vigtige papirer. De vil blive lagt på klubbens hjemmeside** www.mk31.d**k. Print selv det antal eksemplarer, du har brug for.**

**Bemærk derudover, at mødetid er en time før du skal svømme, så der er tid til at få taget billede og klæde om. Mødested er udenfor VI39s klublokale, hvor der er fotografering.**

**Mens der svømmes er der brug for frivillige til at tælle baner og betjene cafeen. Derudover har vi brug for et par kager til cafeen. Skriv gerne en mail til Mette, hvis du melder dig til at tælle, stå i cafe og/eller bage kage. Der skal være ca 10 frivillige pr time, for at afvikle stævnet. Det kræver ikke moduler og er normalt meget hyggeligt!**

**Informationsbrev vedr. sponsorstævne 2016**

1. **Information til sponsorerne**

Når du møder op hos din sponsor, eller den du håber på vil blive sponsor så find selv på hvad netop du vil sige. Få eventuelt dine forældre eller andre til at hjælpe dig med at forberede dig.

Du kan sige:

* + - * Hvem du er!
      * Hvad du vil!
      * Hvor vigtigt det er, at du får en kontrakt (ellers bliver træningslejrene for dyre)!
      * Hvad pengene skal bruges til (træningslejre og ture)!
      * Hvor god du er til at svømme!
      * Hvor mange år du har svømmet!
      * Hvor meget du træner!
      * Hvor mange meter du kan svømme på en time!

Sponsorer er velkomne til at komme til stævnet for at se, hvor flittig du er i vandet.

**NB:** Hvis sponsoren tilbyder dig **gaver** i stedet for penge, så sig endelig ”**JA TAK**”- gaverne kan bruges som lotterigevinster under/efter sponsorstævnet.

2. **Sponsorkontrakter**

**VIGTIGT:** Kontrakten udfyldes med dine informationer; hold, navn osv. Og ikke mindst E-mail adresse til sponsoren, som faktura og sponsorbevis efterfølgende sendes til.

HUSK at få kontrakten underskrevet af sponsoren.

Vær realistisk med de meter du kan svømme, så sponsoren ved besked om, hvad de kan forvente at du svømmer.

***Kontrakterne afleveres løbende, ved at sende dem til Mette Brosolat på:***

***Andemette@get2net.dk***

**Sidste øjebliks kontrakter kan afleveres i sekretariatet den 16. september 2017.**